**Zápisnica**

**Zo 5. zasadnutia obecného zastupiteľstva konaného dňa 04.06.2019**

**Prítomní:** Ing. Jozef Vaľko, starosta obce

**Poslanci:** Michal Liška, Ing. Ján Zubko, Peter tatár, Milan Tkáč, Milan Popaďák, Matúš Šoganič, Pavol Nedzbala

**Program zasadnutia:**

1. Otvorenie
2. Určenie zapisovateľa a overovateľov zápisnice
3. Schválenie programu zasadnutia
4. Kontrola uznesenia z posledného zasadnutia OZ dňa 10.05.2019
5. Prerokovanie a schválenie stanoviska k oznámeniu o začatí konania o oprave chyby v katastrálnom operáte parcely E KN 323 tohto času zapísanej na LV 781
6. Prerokovanie ponuky na odpredaj parcely 69/1, 69/2 a 70 zapísanej na LV 82
7. Rôzne (postup prác pri príprave furmanských pretekov ťažných koní)
8. Diskusia
9. Návrh na uznesenie a schválenie uznesenia
10. Záver

**K bodu 1 – Otvorenie**

 Zasadnutie obecného zastupiteľstva /ďalej len OZ/ otvoril a viedol Ing. Jozef Vaľko, starosta obce /ďalej len starosta/ , ktorý prítomných privítal a oboznámil s programom zasadnutia.

**K bodu 2 – Určenie zapisovateľa a overovateľov zápisnice**

Zapisovateľom bol po vzájomnej dohode poverený starosta obce Ing. Jozef Vaľko

Za overovateľov zápisnice: Peter Tatár a Milan Popaďak

**K bodu 3 – Schválenie programu zasadnutia**

Po prečítaní programu bol program predložený na schválenie.

Výsledky hlasovania:

*Hlasovalo: Za:6, Proti:0, Zdržal sa:0, Neprít.:1*

**K bodu 4 – Kontrola uznesenia z posledného zasadnutia OZ**

Informáciu podal starosta obce . V ukladacej časti neboli žiadne úlohy.

-2-

1. **K bodu 5 – Prerokovanie a schválenie stanoviska k oznámeniu o začatí konania o oprave chyby v katastrálnom operáte parcely E KN 323 tohto času zapísanej na LV 781**

Oznámenie o začatí konania doručené dňa 13.05.2019 prečítal starosta obce Ing. Jozef Vaľko. Zároveň prítomným podrobne vysvetlil celú genézu predmetnej parcely E KN 323 od roku 1906 až po súčasnosť. Hlavne to, že zo strany bývalých urbarialistov obce Davidov ani zo strany terajšej Pasienkovej a lesnej spoločnosti bývalého urbariátu Davidov p.s. až do roku 2016 nebol záujem dať do poriadku vlastnícky vzťah k predmetnej parcele E KN 323. Prečo to tak bolo nevieme a ani sa nedozvieme. Dôvodov prečo obci Davidov predmetná parcela bola pripísaná pri procese ROEP je niekoľko a jeden z dôvodov bolo aj možnosť vydržania predmetnej parcely 323, nakoľko sa k nej nikto nehlásil. Či už bola chyba urobená zo strany bývalých urbarialistov obce Davidov alebo vedenia Pasienkovej a lesnej spoločnosti bývalého urbariátu Davidov to dnes už nezistíme, ale isto vieme, že štát dal novelou zákona o pozemkových spoločenstvách účinnou od roku 2018 druhú šancu vysporiadať si predmetnú parcelu E KN 323 a je len na vedení Pasienkovej a lesnej spoločnosti bývalého urbariátu Davidov, či ponúkanú možnosť využije alebo nie. Následne starosta otvoril diskusiu k predmetnej parcele E KN 323. Zaznelo mnoho názorov ako aj pripomienok, no nakoniec sa poslanci jednohlasne zhodli, že pokiaľ si Pasienková a lesná spoločnosť bude vedieť vysporiadať predmetnú parcelu a preukáže, že je nástupnícka organizácia bývalých urbarialistov obce Davidov, tak obec Davidov nebude mať námietky, aby vlastnícke právo z parcely E KN 323 tohto času vedenej na LV 781 vo vlastníctve obce Davidov bola prepísaná na Pasienkovú a lesnú spoločnosť bývalého urbariátu Davidov p. s. Na zasadnutie sa dostavil Ing. Ján Zubko.

Hlasovanie: **Za 7 poslancov, proti 0, zdržal sa 0**

**K bodu 6 – Prerokovanie ponuky na odpredaj parcely 69/1, 69/2 zapísanej na LV 82**

Informáciu predniesol starosta obce na základe ponuky, ktorú dal vlastníkom predmetnej parcely, že ak budú predávať pozemok parciel 69/1 , 69/2 a 70 bude mať obec Davidov záujem o odkúpenie, ak bude ponuka primeraná stavu nehnuteľnosti a pozemku obec Davidov, nakoľko cez pozemok prechádza verejná sieť vodovodu. Vlastníci navrhli sumu 20 000€ za celý pozemok vo výmere 2465m2 alebo 12 000€ za spodné dve parcely plus dom vo výmere 1521 m2. Následne starosta obce otvoril diskusiu k danému bodu rokovania. Po krátkej rozprave sa poslanci dohodli, že odkúpenie predmetnej parcely za týchto podmienok je pre obec nevýhodné a obec Davidov si za týchto podmienok nemôže dovoliť odkúpenie predmetnej parcely.

Hlasovanie: **Za odkúpenie 0, proti odkúpeniu 7, zdržal sa 0**

**K bodu 10 – Rôzne**

V bode rôzne poslanci podrobne rozobrali a rozdelili úlohy pri príprave a organizácii 10 ročníka furmanských pretekov ťažných koní, ktoré sa budú konať dňa 08.06.2019.

**-3-**

**K bodu 11 – Diskusia**

Diskusia bola zameraná k jednotlivým bodom programu.

**K bodu 12- Návrh na uznesenie a schválenie uznesenia**

 Po prečítaní bol návrh na uznesenie schválený všetkými prítomnými poslancami.

Výsledky hlasovania:

*Hlasovalo: Za: 7, Proti: 0, Zdržal sa: 0, Neprít.: 0*

**K bodu 13 – Záver**

 V závere starosta poďakoval prítomným za účasť a ukončil zasadnutie OZ.

V Davidove 10.5.2019

Zapísala: Ing. Jozef Vaľko

 Ing. Jozef Vaľko

 starosta obce

Overovatelia

Peter Tatár ..............................................

Milan Popaďák ................................................